CBS (eens 'n afkorting vir Columbia Broadcasting System) is een van die vier vernaamste nasionale radio- en TV-netwerke van die Verenigde State van Amerika. Die ander drie is ABC, Fox en NBC. Die maatskappy se hoofkantoor is die CBS-gebou in New York Stad gesetel, met hul vernaamste ateljees is in New York en Los Angeles. CBS word soms die "Eye Network" (Oog Netwerk) genoem, 'n verwysing na die maatskappy se kenteken wat sedert 1951 in gebruik is. Die maatskappy is na talle samesmeltings en oornames in 1927 gestig toe Columbia Records en die New Yorkse talentjager Arthur Judson saam 'n radio-maatskappy genaamd The Columbia Phonograph Broadcasting System begin het. In dieselfde jaar het hulle al 47 radiostasies gehad en is die maatskappy se naam na Columbia Broadcasting System, Inc. verander. CBS konsentreer aanvanklik na die stigting daarvan op sy radio-bedrywighede. Hoewel radio die belangrikste aktiwiteit gedurende die Tweede Wêreldoorlog gebly het, het hulle vanaf 1939 ook by TV-uitsendings betrokke geraak. Van 1940 tot 1970 het CBS 'n bloeitydperk beleef. In die tyd was hulle die belangrikste televisie- en radio-netwerk in die Verenigde State.